hu hu hu hu hu hu hu hu hu hu hu hu hu hu hu hu hu hu hu hu hu en en hu hu hu hu hu hu hu hu hu hu hu hu hu hu hu hu hu hu hu hu hu fr hu hu hu hu hu hu hu hu hu hu hu hu hu hu hu en hu
Ifjúságsegítő képzés indul | Nyírkarász Önkormányzatának weboldala
A Debreceni Egyetem Gyermeknevelési és Felnőttképzési Kar Ifjúságsegítő felsőfokú szakképzést indít 2011. szeptemberi kezdéssel, melyre jelentkezni 2011. február 15.-ig lehet.
Az Ifjúságsegítő felsőfokú szakképzés nappali és levelező tagozaton is indul szeptemberben, mely képzésben a résztvevőknek nyelvvizsgát nem kell tenniük, valamint teljesen ingyenes, államilag finanszírozott.
A képzésben azok vehetnek részt, akik érettségi bizonyítvánnyal rendelkeznek. A felvétel középiskolai és érettségi eredmények figyelembevételével történik.
A képesítés megszerzése után amennyiben a későbbiekben BA főiskolai alapképzésre jelentkezik, az Országos Képzési Jegyzékben szereplő, a szakiránynak megfelelő felsőfokú szakképzettségért (Ifjúságsegítő) 30 többletpont adható Óvodapedagógus- és kisgyermeknevelő, Szociálpedagógia BA szakokon.
A felsőfokú szakképzésben szerzett kreditekből 30- 60 kredit beszámítható a főiskolai tanulmányokba. A képzésben résztvevőknek a képzés idejére kollégiumot tudnak biztosítani.
Mit is csinálnak az Ifjúságsegítők?
Az Ifjúságsegítő bizonyítvánnyal rendelkezők feladata elsősorban a gyermekek, a fiatalok szociális és kulturális módszerekkel történő aktivizálásának fokozása, érdekvédelmének és jogérvényesítő tevékenységének elősegítése, a helyi társadalom és a helyi közösségek támogatása. A támaszt igénylő gyermekek és fiatalok körében fejlesztő, segítő tevékenységet végez. Tanácsadással segíti szocializációjukat a nevelési- oktatási intézményekben, munkaerőpiacon, való elhelyezkedésükben. Az arra rászorulókat tájékoztatja és segíti szociális problémájuk kezelésében.
Tevékenységét a nevelési- oktatási,a  gyermekvédelmi intézményekben, valamint a szociális- és közművelődési intézményekben, illetve a civil szféra különböző területein, szervezeteiben végzi.
2011. január 7-én 9.00 órától nyílt napot tartanak
ahol lehetőség lesz az intézmény megtekintésére, tájékoztatást kapnak az érdeklődők a szakról, a felvétel rendjéről, ill. biztosítják a kérdezés lehetőségét is.
Jelentkezés határideje: 2011. február 15.
Cím: Debreceni Egyetem Gyermeknevelési és Felnőttképzési Kar
4220 Hajdúböszörmény, Désány I. út 1-9.
Tel: Szabó Ildikó (tanulmányi előadó) a 06-52/560-016
« Szelektív hulladékszállítás 2011-ben